Vladimír Palko

Doc. RNDr. Vladimír Palko, CSc. (* 20. máj 1957, Čunovo) je slovenský matematik, vysokoškolský pedagóg a konzervatívny publicista, bývalý politik. Je bývalý poslanec NR SR a bývalý minister vnútra SR v druhej vláde Mikuláša Dzurindu. V minulosti bol podpredsedom KDH a v rokoch 20082014 bol predsedom strany Konzervatívni demokrati Slovenska (KDS), ktorá zanikla v decembri 2014.

 Životopis 
Vladimír Palko v roku 1981 absolvoval Matematicko-fyzikálnu fakultu Univerzity Komenského v Bratislave, v roku 1987 získal titul kandidáta vied. Medzi rokmi 1981 až 1990 pôsobil ako odborný asistent na Katedre matematiky na Elektrotechnickej fakulte Slovenskej vysokej školy technickej a ako vedecký pracovník na Ústave technickej kybernetiky v Slovenskej akadémii vied.

Od roku 1991 až do 1996 bol odborný asistent na Katedre matematiky Fakulty elekrotechniky a informatiky Slovenskej technickej univerzity. Titul docent v obore matematika získal v roku 1996.

Vladimír Palko je ženatý a má tri deti.

 Politická činnosť 
V rokoch 19911992 bol námestníkom riaditeľa Federálnej bezpečnostnej informačnej služby.

 KDH 
Od novembra 1996 do júla 1998 pôsobil v Kresťanskodemokratickom hnutí (KDH) ako podpredseda strany. V júli 1998 sa stal členom Slovenskej demokratickej koalície (SDK) a prerušil členstvo v KDH. Svoje členstvo obnovil 15. januára 1999, v apríli sa stal podpredsedom KDH pre tlač a vonkajšie pôsobenie a vo funkcii bol viackrát potvrdený.

V júli 2006 sa po desiatich rokoch vzdal funkcie v predsedníctve KDH. Opustenie postu bolo reakciou na nesúhlas s voľbou predsedu poslaneckého klubu KDH po parlamentných voľbách. KDH v tej dobe na sneme v Senci odhlasovalo možnú koaličnú spoluprácu so SMERom, s ktorou Vladimír Palko a ďalší nesúhlasili. SMER však vtedy uzavrel koalíciu s HZDS a SNS, KDH odišlo do opozície.

V júni 2007 Vladimír Palko kandidoval na predsedu KDH, snem však v tajnej voľbe potvrdil Pavla Hrušovského.

Nakoniec zo strany 21. februára 2008 vystúpil spoločne s Františkom Mikloškom, Pavlom Minárikom a Rudolfom Bauerom s myšlienkou založiť novú politickú stranu

 Poslanec a minister 
Vladimír Palko získal v parlamentných voľbách v roku 1998 mandát poslanca Národnej rady Slovenskej republiky za SDK. V novembri 2000 so skupinou 9 poslancov vystúpil z poslaneckého klubu SDK a založili v Národnej rade klub KDH. Počas tohto obdobia bol predsedom Výboru NR SR pre obranu a bezpečnosť.

Vo voľbách v roku 2002 získal mandát poslanca za stranu KDH, ktorý však neuplatnil, lebo sa stal ministrom vnútra. Vo funkcii pôsobil až do 7. februára 2006, keď rezignoval po vnútrovládnom spore KDH a Mikulášom Dzurindom o zmluve s Vatikánom. Po rezignácii uplatnil svoj poslanecký mandát.

V roku 2006 sa po parlamentných voľbách stal opäť poslancom za KDH. Po nezhode pri voľbe predsedu poslaneckého klubu KDH a rezignáciu v predsedníctve strany bol Júliusom Stankom požiadaný, aby sa mandátu poslanca vzdal. Mandát vykonával aj po vystúpení z KDH a založení strany KDS v roku 2008, vtedy sa stal nezávislým poslancom až do konca volebného obdobia. Od roku 2010 pôsobí mimoparlamentne.

 KDS 
Nová politická strana Konzervatívni demokrati Slovenska bola 22. júla 2008 zaregistrovaná na ministerstve vnútra. Vladimír Palko sa stal jej prvým predsedom. Vo voľbách do Európskeho parlamentu v roku 2009 bol lídrom kandidátnej listiny koalície KDS a OKS. Koalícia však dosiahla len 2,1 % hlasov a žiaden mandát nezískala. KDS v roku 2010 nekandidovala v parlamentných voľbách s odôvodnením na finančnú náročnosť volebnej kampane. V roku 2014 strana zanikla po neúspechu Rudolfa Bauera vo voľbách primátora Košíc.

Palko sa po skončení politickej kariéry venuje písaniu kníh a článkov.

 Knižné publikácie 






 Referencie 

 Iné projekty 

 Externé odkazy 
 Vladimír Palko na webe Úradu vlády SR (archív, 2014)
 Vladimír Palko na webe NR SR
 Zoznam diel Vladimíra Palka v súbornom katalógu Slovenskej národnej knižnice
 Články Vladimíra Palka na webe denníka Postoj (20102020)
 Články Vladimíra Palka na webe denníka Standard (20212025)
 Články Vladimíra Palka na webe denníka Marker (od 2025)

Kategória:Slovenskí matematici
Kategória:Slovenskí politici
Kategória:Slovenskí publicisti
Kategória:Slovenskí politickí komentátori
Kategória:Slovenskí vysokoškolskí pedagógovia
Kategória:Ministri vnútra Slovenskej republiky
Kategória:Politici KDS
Kategória:Politici KDH
Kategória:Politici SDK
Kategória:Predsedovia slovenských politických strán
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Disidenti v komunistickom Česko-Slovensku
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Pracovníci Slovenskej akadémie vied
Kategória:Vyučujúci na Fakulte elektrotechniky a informatiky Slovenskej technickej univerzity v Bratislave
Kategória:Vyučujúci na Paneurópskej vysokej škole
Kategória:Osobnosti z Bratislavy